cyanic-selkie/wikianc huggingface dataset:
Yumen keçidi
Etimologiya
Çin dilindəki "quan" sözü sadəcə "keçid" kimi tərcümə edilsə də, sözün daha spesifik və dağ keçidlərindən fərqli olan mənası "sərhəd keçidi"dir. Yumenquan (玉門關) ifadəsi "yu" (玉, yəni "jad") və "men" (門, yəni "darvaza" və ya "qapı") sözlərindən, Yanquan (陽關) isə "yan" (陽, yəni "günəşli yer", "təpənin cənubu", "çayın şimalı") və "quan" (關) sözlərindən əmələ gəlmişdir.
Tarixi
Yumen keçidi Çinin şimal və qərb ərazilərinə olan ən tanınmış keçidlərdən biri idi. Han sülaləsi hakimiyyətinin ilk dövrlərdə buradan Tszyutsyuan şəhərinə qədər uzanan bir müdafiə xətti mövcud idi.
Han sülaləsi dövrünə aid olan bu iki əhəmiyyətli darvazaların xarabıqları arasında təqribən 68 km məsafə var; onlar Böyük Çin səddinin Dunxuan çıxıntısının uclarında yerləşir. Darvazalar Tan sülaləsi dövründə populyarlıqdan düşənə qədər Dunxuandan keçən bütün karvanlar bu darvazalardan birindən, sonra isə Çinin ən qərbindəki keçidlərindən keçməli idi. III–IV əsrlərdə Mərkəzi Asiyada baş verən, quru ticarətinə maneə törədən çaxnaşmalar nəticəsində darvazalardan istifadə azalmış və onlar Hindistandan keçən dəniz marşrutu tərəfindən əvəz edilmişdir. Karvanlar Hami səhrasından keçən şimal marşrutunu üstün tutduqlarından darvaza artıq VI əsrdə tərk edilmişdir. 1907-ci ildə etnoqraf Mark Avrel Steyn məntəqəni Yumenquan adlandıran bambuk çubuqları tapmış, 1944-cü ildə çinli arxeoloqların aşkar etdiyi qalıqlar isə bunu təsdiqləyəmişdir.
Qalmaqal (IV mövsüm)
Qalmaqal teleserialının dördüncü mövsümünün premyerası 25 sentyabr 2014-cü ildə ABŞ-nin ABC telekanalında baş tutmuş, yekun seriya isə 14 may 2015-ci ildə efirə verilmişdir. Mövsüm iyirmi iki seriyadan ibarətdir. Dördüncü mövsümdə Şonda Rayms mövsümün şouranneri olmağa davam etmişdir; mövsümün istehsalı ilə ABC Studios, ShondaLand Production Company və The Mark Gordon Company birlikdə məşğul olmuşdur. 7 may 2015-ci ildə ABC serialın beşinci mövsümünün çəkiləcəyini elan etmişdir.
Bu mövsümdə əsas rolları canlandırmış doqquz aktyorun hamısı əvvəlki mövsümlərdə də rol almış, onlardan altısı isə birinci mövsümdən serialın səkkiz əsas aktyoru sırasına daxil olmuşdur. Serial cümə axşamları 9:00 pm-də efirə verilmişdir ki, bu da əvvəlki mövsümlərin efirə verildiyi saatdan bir saat sonradır. Yeni efir vaxtı ShondaLand Production Company tərəfindən istehsal olunan “Qətlə görə məsuliyyətdən necə qaçmalı” adlı yeni teleserial üçün efir vaxtı yaradılması təyin edilmişdir.
Mövsümün istehsalına iyul ayında başlanılmış, Rayms yazdığı tvitdə ssenaristlərin birlikdə çalışaraq ideyaları birləşdirməyə çalışdığını və mövsümün xəritəsini hazırladığını bildirmişdir. Dördüncü mövsümün çəkilişlərinə 28 iyul 2014-cü ildə start verilmiş və çəkilişlər 28 aprel 2015-ci ildə tamamlanmışdır.
Dördüncü mövsüm tənqidçilər tərəfindən ümumi alqışla qarşılanmış və bir çoxları “çirkli” adlandırılmış üçüncü mövsümdən sonra serialın irəli aparılmasını dəyərləndirmişlər. ABŞ-nin Missuri ştatının Sent-Luis dairəsindəki Ferquson şəhərində Darren Vilson adlı ağ dərili polis nəfərinin 18 yaşlı qara dərili Maykl Braunu səhvən qətlə yetirməsinə istinad edən “Şezlonq” seriyası xüsusi müzakirələrə səbəb olaraq həm çoxsaylı tərif, həm də tənqid almışdır. Bir çoxları şouranner Şonda Raymsı televiziya üçün qeyri-adi olan dialoqlara, silahsız qara dərili gəncin güllələnməsi ətrafındakı hadisələrin əks etdirilməsinə görə tərifləmiş, bəziləri isə hadisələrin qeyri-real və emosional təsvir edilməsinə görə onu tənqid etmişlər.
Məzmunu
Mövsümdə hadisələr Zənzibar sahillərində izolyasiya olunmuş adada Ceyklə keçirilmiş iki aydan sonra Oliviyanın Vaşinqton şəhərinə qayıtması ilə başlayır. Kuinn Oliviyanın harda olmasını öyrənə bilir və onunla əlaqə saxlayaraq Harrisin öldürülməsini xəbər verir. Təcili Vaşinqtona gələn Oliviya köhnə dostu Harris üçün dəfn mərasimi təşkil edir. Bu mərasim Oliviyanın şəhərdən uzaqlaşmasından sonra bir-biri ilə əlaqələrini itirmiş və hərəsi bir yerdə çalışmağa başlamış (Ebbi Ağ evdə, Qek isə məişət texnikaları təmiri mağazasında çalışır) keçmiş həmkarların bir araya yığılması üçün bəhanə olur.
Mövsümün birinci yarısında Cerri Qrantın qətlinə görə Ceykin həbs edilməsi, Rouenin Tomu onun adını çəkməyə məcbur etməsindən bəhs edilir. Fitzin göstərişi ilə həbs edilən Ceyk Pentaqonun altındakı zirzəmidə saxlanılır və dindirilir. Lakin, Oliviya Ceykin günahkar olmağına inanmır. O, Toma təzyiq göstərərək əslində qətlin arxasında Rouenin durduğunu aşkara çıxarır və bu haqqda Fitzi məlumatlandırır. Onlar birlikdə Rouenin həbs edilməsi planını hazırlayırlar. Hüquq naziri olan Devid də bu işdə onlara kömək etmək qərarı verir. Həbs edilmə təhlükəsi ilə üzləşdiyini başa düşən Komandir B613-üç fəaliyyəti ilə bağlı bütün sənədləri məhv edir, agentlərə isə bir-birilərini öldürməyi tapşırır. Məhkəmənin ilk dinləməsindən sonra isə bütün andlılar qətlə yetirilir.
Oğlunun ölümündən sonra çətinliklə özünə gələn Melli Fitzdən sonra ABŞ Prezidenti olmağa qərar verir və seçkiqabağı kompaniyada Elizabet Nortla birlikdə çalışmağa başlayır. Sayrus, Elizabet Nortun gizlincə göndərdiyi eskort xidmətçisi Mayklla görüşməyə başlayır. Lakin, təhlükəni başa düşdükdə kömək üçün Oliviyaya müraciət edir və Oliviya çıxış yolunun onların evlənməsində olduğunu deyir. Ağ evdə Maykl və Sayrus üçün eynicinsli nikah təşkil edilir.
Mövsümün ikinci yarısında Oliviya naməlum şəxslər tərəfindən qaçırılır və bir müddət sonra qara bazarda auksiona çıxarılır. Məlum olur ki, Oliviyanın qaçırılmasında vitse-prezident Endryu günahkardır. O, Prezidenti şantaj edərək ABŞ-nin Qərbi Anqolaya müharibə elan etməyəcəyi təqdirdə Oliviyanın öldürüləcəyini bildirir. Lakin, Oliviya manipulyasiya edərək azadlığa çıxa bilir. Əsirlikdən qayıtdıqdan sonra Oliviya başına gələnləri unutmaq üçün iş həyatına qayıdır. Yeni vitse-prezident axtarışında olan Fitz, Sayrusu təklifi ilə Virciniya senatoru Syuzan Rossu bu vəzifəyə təyin edir. Mövsüm finalına yaxın Oliviya şirkət işçiləri ilə birlikdə B613-ün birdəfəlik məhv edilməsi və Rouenin həbs edilməsi üçün fəaliyyətə başlayır. Smitsonian İnstitutundakı yeyintilərə görə Rouen həbs edilir.
İnkişaf
Qalmaqal serialının dördüncü mövsümünün çəkiləcəyi ABC telekanalı tərəfindən 9 may 2014-cü ildə elan edilmişdir. 13 may 2014-cü ildə ABC yeni yayım cədvəlini və Qalmaqal serialı üçün yeni yayım vaxtını elan etdi. Serialın yayım vaxtə Cümə axşamı axlansa da, “ShondaLand Production Company”nin yeni teleserialı olan “Qətlə görə məsuliyyətdən necə qaçmalı” serialı üçün yayım vaxtı yaratmaq məqsədi ilə 9:00 pm-ə keçirilmişdir. 2014-cü ilin avqustunda ABC Cümə axşamı praymtaym yayımını planlaşdırır və həmin gün yayıma “ShondaLand”ın dramları “Ehtiras anatomiyası”, “Qalmaqal”, “Qətlə görə məsuliyyətdən necə qaçmalı” və “Tanrıya şükür, cümə axşamıdı” verilişi daxil olmuşdur. Bu, ABC-nin Cümə axşamları ailə komediyaları yayımlanan TGIF blokuna və NBC-nin 1990-cı illərdən dəyişilməyən “Must See TV” blokuna təsir edir.
ABC-nin payız efir cədvəli 30 oktyabr 2014-cü ildə yayımlanmış, həmin cədvəldə digər "TGIF" şouları “Ehtiras anatomiyası” və “Qətlə görə məsuliyyətdən necə qaçmalı” kimi “Qalmaqal”ın da doqquz seriyasının yayımlanacağı, payız finalının isə 20 noyabr 2014-cü ildə efirə veriləcəyi bildirilmişdir. Digər 13 seriyanın yayımına qış tətillərindən sonra 29 yanvar 2015-ci ildə başlanmış və mövsüm finalı 14 may 2015-ci ildə efirə verilmişdir. Serialın beşinci mövsümünün çəkiləcəyi isə 7 may 2015-ci ildə elan edilmişdir.
Ssenari yazılması
Müsahibə zamanı serialın şouranneri Şonda Rayms bildirmişdir ki, dördüncü mövsümdə Derbi Stençfildin personajı Ebbi Uilanın xarakterinin açılmasına xüsusi yer ayrılacaq. O, deyir ki, ''“Dördüncü mövsüm Ebbinin mövsümüdür. Bu, əvvəldən belə düşünülmüşdü. Ebbi haqqında bildiyimiz bir çox hadisələr məhz bu mövsümdə göstəriləcək.”'' Rayms həm də Harrison Rayt adlı personajın taleyinə aydınlıq gətirərək onun öldürüldüyünü təsdiqləyir. O, deyir ki, Oliviyanın şirkətində çalışanlardan hər biri bu ölümü müxtəlif şəkildə qəbul etsələr də, itkini ən çətin qəbul edən Oliviya olur. Rayms deyir ki, ''“Ebbi üçün isə hər şey daha dağıdıcı şəkildə olacaq. Siz onun hər çeyi necə gözlənilməz yolla qəbul etdiyinin şahidi olacaqsız.”'' Harrisonun taleyi haqqında eşitdikdə Oliviya geri qayıdaraq hər kəsi ətrafında toplamağa çalışır. Xəyanət hər kəsi və həmişəlik dəyişir, Oliviya səhvlərini düzəltməyə çalışır.
Şonda Rayms bildirir ki, üçüncü mövsümdə daha çox yeni personajlarla tanışlığa diqqəta ayrılsa da, dördüncü mövsümdə personajlarının xarakteriin inkişaf etdirilməsinə daha çox diqqət veriləcək. Rayms izah edir ki, “Kerri Vaşinqton gün ərzində 14 saat işləyə bilmədiyinə görə, biz hekayəmizi müxtəlif yollarla nəql etməyə çalışırıq, bu da digər personajların da inkişaf etdirilməsi üçün yaxşı yoldur.”
Aktyor seçimi
25 aprel 2014-cü ildə aktyor Kolumbus Şortun şəxsi səbəblərə görə seriala qayıda bilməyəcəyi elan edilir. Müsahibə zamanı Şonda Rayms bildirir ki, Şortun personajı Harrison Rayt öldürülüb. Televiziya aparıcısı Ellen DeCeneres şəxsi Twitter hesabında bildirir ki, həyat yoldaşı Portşa de Rossi serialda rol alacaq.
Mövsümün aktyor heyətində bir neçə qonaq ulduzun rol alacağı elan edilir. 30 iyul 2014-cü ildə Kelen Koleman dördüncü mövsümün premyera seriyasında rol alacağını elan edir. 12 avqust 2014-cü ildə MeriMakKormak və Co Rendallın mövsümün bir neçə seriyasında cütlüyü canlandıracağı elan edilir. 18 avqust 2014-cü ildə “Sağ qalmaq” serialından Sonya Uolgerin “Qalmaqal”da ikinci dərəcəli rol canlandıracağı bildirilir. 22 avqust 2014-cü ildə “Entertainment Weekly” Metyu Del Neqronun serialda rol alacağını elan edir. Qrant ailəsinin üzvlərindən biri Karen Qrant rolunu canlandırmaq üçün yeni aktyor seçiləcəyi bildirilir. 5 sentyabr 2014-cü ildə Meri Moserin həmin rolu canlandıracağı məlum olur. 17 oktyabr 2014-cü ildə aktrisa Casika Nikolun Qekin keçmiş həyat yoldaşı roluna qayıdacağı elan edilir. Stefan Kollins Twitter hesabında bir seriyada “Qalmaqal” serialına qayıdacağını bildirir. Lakin, seks qalmaqalı ilə bağlı xəbərlərdən sonra ABC-nin tələbi ilə aktyorun olduğu səhnələr ixtisar edilir. 170px|thumb|right|Birinci mövsümdə serialı tərk etmiş aktyor Henri Yan Kusik Stefan Finç rolu ilə seriala qayıtmışdır. Qalmaqal serialının dördüncü mövsümündə “Shondaland”in istehsal etdiyi “Şəxsi təcrübə” serialında olan iki aktyorun da rol alacağı bildirilir. 16 sentyabr 2014-cü ildə Brayan Benbernin qonaq rolda çıxış edəcəyi elan edilir. Noyabrda Pol Adelşteynin Leo Bergen roluna qayıdacağı xəbər verilir.
21 oktyabr 2014-cü ildə aktyor Maykl Trukkonun Ebbinin keçmiş həyat yoldaşı Çarlz Putnini canlandıracağı elan edilir. Onun personajı haqqında verilən məlumatda deyilir ki, keçmiş Virciniya qubernatoru Ceyms Putninin oğlu və Ebbi Uilanın keçmiş həyat yoldaşı olan Çarlz kefli olduğu vaxt Ebbini döymüşdü. 4 noyabr 2014-cü ildə Xandi Aleksanderin qış finalında Maya Lyuis rolu ilə qayıdacağı bildirilir. Əvvəlcə Aleksanderin rolu bir seriyalıq qonaq ulduz kimi nəzərdə tutulsa da, 14 noyabr 2014-cü ildə ikinci dərəcəli rol ifaçısına yüksəldilmişdir. Ceyson Batler Harner serialda ikinci plan rolu üçün seçilmiş və qış premyerası zamanı Yan Vuds roluna qayıtmışdır. 20 fevral 2015-ci ildə komediyaçı Lena Dunemin naməlum qonaq rol üçün seçildiyi bildirilir və o, on yeddinci seriyada görünür. O, Vaşinqtonun ən məşhur siyasətçilərinin intim həyatı haqqında kitab yazan Syuzan Toması canlandırır.
Birinci mövsümdə Stefan Finç rolunu canlandırmış Henri Yan Kusik də həmin rolla seriala qayıtmışdır. 5 mart 2015-ci ildə Keyt Burton və Den Bukatinskini Salli Lenqston və Ceyms Novak rolları ilə seriala qayıdacağı elan edilir. Hər iki aktyor mövsümün on yeddinci seriyasında görünür. Emili Bergl on yeddinci seriyada Sayrusun keçmiş həyat yoldaşını canlandırmışdır. Loren Bouls Mellinin bacısı Harmonini canlandırmaq üçün seçilmişdir. O, on səkkizinci seriyada görünmüşdü. Mövsüm finalından sonra Portiya de Rossinin beşinci mövsümün davamlı aktyoru kimi elan edilmişdi.
Yayımlanması
“ShondaLand”in “Qətlə görə məsuliyyətdən necə qaçmalı” adlı yeni serialı üçün vaxt ayırmaq üçün dördüncü mövsüm ABŞ-də yeni vaxtla, 25 sentyabr 2014-cü ildən yayımlanmağa başlamışdı. Mövsüm ABŞ-la paralel Kanadanın “City” telekanalında da təqdim edilmişdir. Birləşmiş Krallıq və İrlandiyada dördüncü mövsümün premyerası 8 yanvar 2015-ci ildə “Sky Living” telekanalında baş tutmuşdur.
Tənqidçilərin mövqeyi
Dördüncü mövsüm tənqidçilər tərəfindən ümumi alqışla qarşılanmış və bir çoxları “çirkli” adlandırılmış üçüncü mövsümdən sonra serialın irəli aparılmasını dəyərləndirmişlər. Dördüncü mövsümün premyerası “Total Viewers”də 11.96 baxış nəticəsi göstərmişdir ki, bu da serialın ən yaxşı nəticəsi olmaqla, 18-49 yaşlılar arasında 3.8/11 nəticə göstərmişdir. Rəy aqqreqatoru “Rotten Tomatoes” 20 tənqidçinin rəyi əsasında filmi 95% təravətli 8.08/10 balla dəyərləndirmişdir. Əvvəlki mövsümlə müqayisədə dördüncü mövsümün reytinq göstəriciləri hər həftə mütəmmadi olaraq artmağa davam etmişdir. Mövsüm arası premyera seriyası olan “Qaç” 18-49 yaşlılar arasında serialın ikinci ən böyük nəticəsini göstərmişdir. Dördüncü mövsümdə 18-49 yaşlı izləyicilər kütləsi 5.4-dən 2.9-a ensə də, ümumi izləyici miqdarı artmış və 9.19 milyona çatmışdır.
Maykl Braunun ölümünə istinad
ABŞ-nin Missuri ştatının Sent-Luis dairəsindəki Ferquson şəhərində Darren Vilson adlı ağ dərili polis nəfərinin 18 yaşlı qara dərili Maykl Braunu səhvən qətlə yetirməsinə istinad edən “Şezlonq” seriyası həm çoxsaylı tərif, həm də tənqid almışdır. Bir çoxları şouranner Şonda Raymsı televiziya üçün qeyri-adi olan dialoqlara, silahsız qara dərili gəncin güllələnməsi ətrafındakı hadisələrin əks etdirilməsinə görə tərifləmiş, bəziləri isə hadisələrin qeyri-real və emosional təsvir edilməsinə görə onu tənqid etmişlər.
“The A.V. Club”dan Coşua Alston seriyanı şərh edərkən qeyd edir ki, “sanki kədərli arzunun yerinə yetirilməsinin şahidi oldu” və seriyanı düzgün hisslər üzərində qurulmadığına görə tənqid edir. “Slate”dən Aişa Harris seriyanı çox asan müəyyən edilən olduğuna görə tənqid edərək deyir ki, ''“Bu tipdən olan bir çox hadisələr asan müəyyən edilən olmurlar – rasizm və önyarğı adətən daha üstüörtülü baş verir. Əgər Qalmaqal bir az cəsarətli olub Brendonu müqəddəs, Nyutonu isə açıq pis adam kimi təqdim etməsəydi ən yaxşı televiziya seriyalarından birini yarada bilərdi.” “The Atlantic”''dən Sofi Gilbert seriyanı dəyərləndirərək “irq, identiklik, fanatizm və vicdanın sərt nəzarət altında məqsədli araşdırılması” adlandırır. Şonda Rayms seriyada realizmdən daha çox uydurmaya yer verilməsini izah edərək Twitter hesabında yazır ki, ''“Sonda biz anladıq ki, arzunun reallaşması üçün nə etmək lazımdı. Mümkünlük ideyası. Və bizim indi hiss etdiyimiz ümidsizlik." “Cosmopolitan”''dan Loren Hoffman da seriyadakı uydurma elementləri tənqid edərək yazır:
Doğrudan da elə adamlar var ki, Qalmaqalın personajlarından heç birinin polisin hərəkətlərinin qismən bəraətli olmasına anlamadığına görə, ağ dərili polisin rasist triadasını izləməyə davam edəcək? Doğrudanmı elə adamlar var ki, pis polislərin həmişə həbsə göndərildiyi və ədalətin zəfər çaldığına inanacaqlar? Doğrudanmı insanlar televizoru söndürüb hər şeyin qaydasında olduğunu düşnəcəklər?
Rejissor Ava DüVerney seriyanı şərh edərək deyir: ''“Belə seriya asan olmur. Onun ssenarisini yazmaq asan deyil. Ona rejissorluq eləmək asan deyil. Onu efirə vermək asan deyil. Mən bütün bunları yüksək qiymətləndirirəmm.” “Qalmaqal” üçün ideya mənbəyi olmuş Cudi Smit də seriyanı şərh edərək deyir ki, “Yalnız valideynlər övladlarını qorumalı deyil, biz hamımız bir-birimizi qorumalıyıq.”''
Dərrakə əsri
Payne də "ali" olduğuna inandığını vurğulamasına baxmayaraq, onun deizmini mühafizəkar Amerika ictimaiyyəti və ruhanilər bir örtük ateizm kimi qəbul etdilər. Həyatının sonuna qədər Payne ölkədən xaric olmuşdur və ABŞ-nin ictimai həyatında iştirakdan çəkilməyə məcbur oldu. "Dərrakə əsri" (Əsrin əsası) termini ABŞ-da "Maarifləndirmə" termini ilə sinonim kimi işlənir.
Payne tərəfindən bibliya ənənələrin tənqidi nəzərdən keçirilməsi XIX əsrin rasyonalistləri tərəfindən davam etdirildi. Bu traktatdan gələn xətlər tez-tez istinad edilir: "Mən Müqəddəs Kitaba qarşı həqarətli bir nifrət edirəm — zalım hər şeyə olduğu kimi ."
Fikri məzmun: XVIII əsrin ingilis dilçiliyi
200px|thumb|left|Tomas Paine Avqust Miller (1880), George Romni (1792) portretindən sonra William Sharpe'nin oymağından sonra,|link=https://az.wikipedia.org/wiki/%C5%9E%C9%99kil:Thomas Paine rev1.jpgPayne kitabı 18-ci əsrin əvvəllərində Britaniya dilçiliyinin ənənələri izləndi. Ayrı mövqeləri saxlayarkən, bu deistlər, Payne səbəbi dövründə formalaşdıran bir neçə fərziyyə və arqumentlər ilə uyğun gəlmir. Erkən deistləri birləşdirən ən vacib mövqe, bütün mövzularda, xüsusən dində "sərbəst rasyonal araşdırma" çağırışı idi. Erkən xristianlığın vicdan azadlığına söykəndiyini söyləyərək, dini tolerantlığı və dini zülmün dayandırılmasını tələb etdilər. Onlar həmçinin müzakirələrin səbəb və səmərəliliyin davam etdiyini tələb etdilər. Deists Nyuton dünyagörüşünü əhatə etdilər və onlar kainatdakı bütün şeylərin, hətta Allahın, təbiət qanunlarına tabe olmağına inanırdılar. Təbiət hüququ anlayışı olmadan, deistlər iddia edirlər ki, təbiətin təbiətinin izahı irrasionallığa çevriləcəkdir.
Siyasi kontekst: Fransız İnqilabı
1794-cü ildə "Əsrin yaşı" nın birinci hissəsi nəşr olunduğuna görə, bir çox Britaniya və Fransa vətəndaşları Fransız İnqilabı ilə razılaşdılar. Terrorun hökmranlığı başladı, Louis XVI və Marie Antoinette məhkəmə tərəfindən mühakimə olundu və öldürüldü və İngiltərə Fransaya qarşı döyüşdü. Fransanın inqilabını və ideallıqlarını hələ də dəstəkləyən bir neçə ingilis radikalları soydaşları tərəfindən dərindən qəbul edilmişdir. Uilliam Pitt başçılıq etdiyi mühafizəkar hökumət 1794-cü ilin məşhur məhkəmələrində hədsiz böhtan və xəyanət etmək üçün bir çox islahatçıları təqib edərək bu artan radikallaşmaya reaksiya verdi. Mühafizəkarlar Corc III-də mühakimə və hücumlardan sonra Sedit Məclisləri və "Dəyişiklik təcrübəsi haqqında" qanunu ("İki Qanun" ya da "Tall Post" adıyla da bilinir) müvəffəqiyyətlə müvəffəq etdi. Fransız inqilabının zülmü və məyusluqlarından qorxan bir çox islahatçı geri çəkildi. Dini müxaliflər və siyasi islahatçıları bir araya gətirən LCS, Fransiz Place və digər liderlər Payne The Age of the Age jurnalını dərc etməyə kömək edərkən pozdu; cəmiyyətin daha çox dini üzvləri etiraz çəkdi və LCS üzvlüyünün təxminən beşdə birini itirdi.
NGC 3598
NGC 3598, Yeni Baş Kataloqda qeydə alınmış qalaktikadır. Göy üzündə Şir bürcü istiqamətində yerləşir. E-S0 tipli. tərəfindən ildə 121.92 sm (48 düymə) ölçülü  vasitəsilə kəşf edilmişdir.
Olqa Demskaya
Olqa Demskaya (30 sentyabr 1978) — Belarusu təmsil edən bədii gimnast.
Karyerası
Olqa Demskaya Belarusu 1996-cı ildə Atlanta şəhərində baş tutan XXVI Yay Olimpiya Oyunlarında təmsil edib və qrup turnirində 6-cı pillənin sahibi olub.
Cavad Babayev
{{Hərbi xadim
İstinadlar
}} Cavad Gülverdi oğlu Babayev — — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Cavad Gülverdi oğlu Babayev 28 noyabr 1998-ci ildə Masallı rayonunun Qızılağac kəndində anadan olub.2005–2016-cı illərdə Qızılağac kənd 2 nömrəli tam orta məktəbində təhsil alıb. Tikinti şirkətlərindən birində işləyib.
Hərbi xidməti
2017–2018-ci illərdə Gədəbəy rayonunda həqiqi hərbi xidmətini uğurla başa vurub. Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Cəbrayılın azadlığı uğrunda gedən döyüşlər,Qubadlının azadlığı uğrunda gedən döyüşlərdə savaşıb.11 noyabr 2020-ci ildə Qubadlının azad olunması uğrunda gedən döyüşlərdə həlak olmuşdur.
Oksana Jdanoviç
Oksana Jdanoviç (2 dekabr 1977) — Belarusu təmsil edən bədii gimnast.
Karyerası
Oksana Jdanoviç Belarusu 1996-cı ildə Atlanta şəhərində baş tutan XXVI Yay Olimpiya Oyunlarında təmsil edib və qrup turnirində 6-cı pillənin sahibi olub.
Kanişurik (Bəradost dehistanı)
Kanişurik — İranın Qərbi Azərbaycan ostanının Urmiya şəhristanı ərazisinə daxil olan kənd.
That's How You Write a Song
Aleksandr Rıbak "That's How You Write a Song" mahnısı ilə Norveçin Portuqaliyanın paytaxtı Lissabonda keçirilən Avroviziya 2018-də təmsil etmək hüququ əldə etmişdir. Fank üslubunda ifa olunan mahnı Rıbakın özü tərəfindən bəstələnmişdir.
Birləşmiş Millətlər Təşkilatının Qəyyumluq Şurası
Birləşmiş Millətlər Təşkilatının Qəyyumluq Şurası — Birləşmiş Millətlər Təşkilatının beynəlxalq qəyyumluq sisteminə daxil olan Etibar Bölgələrinin rəhbərliyinə nəzarət etmək üçün qurulmuş əsas orqanlarından biridir.
11 qəyyumluq bölgəsi müstəqillik qazandıqdan sonra Qəyyumluq Şurası 1 noyabr 1994-cü ildə fəaliyyətini dayandırdı, ən son 1 oktyabr 1994-cü ildə Palau oldu.
Bundan sonra Kofi Annan bu BMT qurumuna kollektiv ətraf mühitin qorunması forumu olmağı təklif etdi.
Qəyyumluq Şurası, yeddi üzv dövlət tərəfindən idarə olunan 11 etibar bölgəsinə beynəlxalq nəzarəti təmin etmək və hökumətlərinin bu əraziləri öz-özünə idarə etmə və ya müstəqillik üçün hazırlamaq üçün lazımi səyləri göstərmələrini təmin etmək üçün qurulmuşdur. 1994-cü ilə qədər bütün Etibar Bölgeleri ya müstəqil dövlətlər olaraq ya da qonşu müstəqil dövlətlərə qoşulmaqla özünüidarəyə keçdi və ya müstəqil oldu. Özünüidarəetməyə son olaraq Birləşmiş Ştatların nəzarəti altında olan və BMT-nin 185-ci üzv dövləti olan Pasifik Adalarının Etibar Bölgəsi (Palau) gəldi.
Qəyyumluq Şurasının işi tamamlandığından, hazırda Təhlükəsizlik Şurasının beş daimi üzvü var. İclas qaydalarına müvafiq olaraq dəyişiklik edilmişdir ki, iclaslarını yalnız şərtlər tələb edə biləcəyi hallarda keçirə bilsin.
Leonard Kleynrok
Leonard Kleynrok (d. 13 iyun 1934, Nyu-York, ABŞ) — informasiya texnologiyaları və kompüter şəbəkələri sahəsində amerikalı mühəndis və alimdir. O, Mühəndislik işi Məktəbinin və Los-Anceles Kaliforniya Universitetinin tətbiqi elmlər üzrə professorudur. Kleynrok kompüter şəbəkələrinin inkişafına mühüm töhfələr verib və internetin sələfi olan ARPANET şəbəkəsinin inkişafında əhəmiyyətli rol oynayıb.
Həyatı
Leonard Kleynrok 13 iyun 1934-cü ildə Nyu-Yorkda yəhudi ailəsində dünyaya gəlib. O, 1951-ci ilində Bronks Ali Elmi Məktəbini, 1957-ci ildə elektrotexnika üzrə bakalavr dərəcəsi ilə Siti kolleci bitirib. 1959-cu ildə Massaçusets Texnologiya İnstitutunda elektrotexnika və informatika üzrə magistr dərəcəsinə yiyələnib və 1963-cü ildə həmin ali məktəbdə sözügedən istiqamət üzrə doktorluq elmi dərəcəsinə layiq görülüb. Tezliklə o, Kaliforniya Universitetinin professor-müəllim heyətinə qoşulur.
Birləşmiş Millətlər Təşkilatının Qəyyumluq Şurası
İstinad məlumatı
Beynəlxalq qəyyumluq sistemini qurarkən, Xartiya Qəyyumluq Şurasını Birləşmiş Millətlər Təşkilatının əsas orqanlarından biri olaraq qurdu, qəyyumluq sisteminə girən Etibar Bölgələrinin rəhbərliyinə nəzarət etmək həvalə edildi. Sistemin əsas məqsədləri etibar bölgələri əhalisinin vəziyyətinin yaxşılaşdırılmasına və onların özünüidarəetmə və ya müstəqillik yolunda inkişafına kömək etməkdir. Qəyyumluq Şurası Təhlükəsizlik Şurasının beş daimi üzvündən ibarətdir — Çin, Rusiya Federasiyası, İngiltərə, ABŞ və Fransa. Qəyyumluq sisteminin məqsədləri, bütün Etibar Bölgələrinin ya müstəqil dövlətlər olaraq, ya da qonşu müstəqil ölkələrlə birləşərək öz-özünə rəhbərlik və ya müstəqillik əldə etdikləri zaman əldə edildi.
Leonard Kleynrok
Həyatı
Kleynrok 1961-ci ildə "Böyük rabitə şəbəkələrində informasiya axını" rəqəmli rabitə şəbəkəsinə həsr edilmiş elmi işini dərc etdirir. Bu ideyalar onun doktorluq dissertasiyasının əsasını təşkil etdi. Kleynrokun çıxardığı nəticələr "Rabitə şəbəkələri" nəşrində (1964) dərc edilir. Kitabda müasir internet texnologiyasının əsasını təşkil edən paket kommutasiyasının əsas prinsipləri ifadə edilmişdi. Qeyd edək ki, hesablama şəbəkələrində paket kommutasiyası verilənlərin ötürülməsinin əsas üsuludur. Bu, paket kommutasiyası zamanı verilənlərin VÖŞ(verilənləri ötürmə şəbəkəsi) vasitəsilə ötürülməsi zamanı gecikmələrin az olmasına və bir sıra səbəblərə əsaslanır. Kanal kommutasiyası üsulu tələb edir ki, kanalı yaradan bütün əlaqə xətləri eyni ötürmə qabiliyyətinə malik olsun, bu da VÖŞ-ün strukturuna olan tələbi sərtləşdirir. Məlumatların və paketlərin kommutasiyası isə verilənlərin istənilən ötürmə qabiliyyətli əlaqə xətləri ilə ötürülməsinə imkan verir. Bunlar hesablama şəbəkələrində informasiya ötürülməsi üsulu kimi paket kommutasiyasından istifadə edilməsini vacib edir.
Kleynrok 1988-ci ildə o, ABŞ Konqresində milli şəbəkənin yaradılması haqqında məruzəni təqdim etmiş qrupun sədri idi. 1991-95-ci illərdə Kleynrok Kaliforniya Universitetinin kompüter elmlərinin Departamentinin sədri vəzifəsini tuturdu.
Kleynrok ABŞ-nin ən yüksək elmi mükafatı olan Milli elmi medala layiq görülüb. Medalı 29 sentyabr 2008-ci il tarixində Ağ Evdə prezident kiçik Corc Buş ona təqdim edib.
2012-ci ildə Kleynrok İnternet Cəmiyyətinin şöhrət zalına daxil edilib. Eyni zamanda həmin ildə Aleksandr Qreham Bell adına Qızıl medalla mükafatlandırılıb.
Zamanı qabaqlan ideyaları
"Tələbə olarkən mənim kurs yoldaşlarımın əksəriyyəti informasiya nəzəriyyəsi və kodlaşdırma sahəsində tədqiqatlarla məşğul olmağa başladılar. Bizim universitetimizdə çox gözəl tədqiqatçı, elmi maraq dairəsinə bu növ problemlərin daxil olduğu Klod Şennon idi. Mən bu sahədə fəaliyyətə başlamaq istəyirdim. Təhsil prosesində bir çox hesablama maşınları məni əhatə edirdi və mən anladım ki, onların arasında ünsiyyət təşkil etmək lazım olacaq. Beləliklə, mən kompüterlərin arasında effektiv məlumat mübadiləsinin texnologiyasını hazırlamağa qərar verdim".
Onun ideyaları zamanı qabaqlayırdı, buna görə də yalnız 1960-cı illərin sonlarında öz geniş tətbiqini tapdı. Fəaliyyət istiqamətlərinin hərbi hədəflər üçün kompüter texnologiyalarının, xüsusilə də rabitənin yaradılmasından ibarət olan Qabaqcıl Tədqiqat Layihələri Agentliyi (ARPA) ideyalarla maraqlanmağa başladı. ARPA-da əsas məsələ belə qoyulmuşdu - nüvə hücumundan müdafiə üçün hərbi sahədə istifadə edə bilən kompüter şəbəkəsini yaratmaq. Şəbəkə ABŞ müdafiə sisteminin nəzarət məntəqələrini əlaqələndirməli idi. Bundan başqa şəbəkələr üzrə verilən informasiyanın məxfiliyinin saxlanılması şərtlərini təmin etmək lazım idi. Bu şərtin icrası üçün iki əsas ideyaya əsaslanan şəbəkənin konsepsiyası təklif edilmişdi: mərkəzi kompüterin yoxluğu(şəbəkənin bütün kompüterləri bərabər hüquqlu olmalı idi), şəbəkə ilə faylların ötürülməsinin paket üsulu.
İnternet
Leonard Kleynrok "Röyter" agentliyinə verdiyi müsahibədə qeyd edir:
''1969-cu il, 29 oktyabr tarixində Kaliforniya Universitetinin kompüter mütəxəssisləri qrupu öz kompüterləri ilə Kaliforniyanın şimalındakı Stenford elmi tədqiqat institutunun kompüterini birləşdirməyə qərar verdi. Bir alim Kaliforniya Universitetində kompüter arxasında otururdu və Stenford İnstitutunun alimi ilə telefonla danışırdı.''
''Birinci “log” sözü yazılmalı idi və öz növbəsində Stenfordun mütəxəssisi cavabda “in” yazmalı idi, buna görə də “login” sözü yaranmalı idi. Kaliforniya Universitetində oturan əvvəlcə “l” yazdı və telefonla Stenforddakı kolleqasından hərfin çatıb-çatmadığını soruşdu. Cavab müsbət idi. Müvəffəqiyyətlə göndərilmişdi. Ancaq sonra “hər şey dağıldı”. Amma başlanğıc qoyulmuşdu. Əvvəlcə şəbəkə yalnız alimlərə müxtəlif mərkəzlərdə kolleqalarının kompüterlərində olan informasiyadan istifadə etməyə kömək edirdi. Onda hələ heç kəsə ağlına gəlmirdi, internet hansı miqyasa nail olacaq. Bu tarix internetin dünyada ilk dəfə meydana gəldiyi tarix hesab olunur.''
İnternetin sonrakı inkişafı
Artıq 1971-ci ildə 15 müxtəlif obyektlərdə olan kompüterləri vahid şəbəkədə birləşdirmək mümkün olmuşdu. Bu sistemin adı ilk illər ARPANET idi. 1972-ci ildə ARPANET vasitəsilə elektron məktub göndərilməsinə imkan verən proqram yaradıldı. İlk dəfə olaraq @ işarəsi elektron poçt ünvanlarında işlədilməyə başlandı və 1980-ci ildə bu işarə Beynalxalq standart kimi təsdiqləndi. 1973-1974-cü illərdə TCP/İP protokolu meydana çıxdı. TCP/İP protokolu 2 rabitə protokolundan ibarətdir. Transmission Control Protocol ötürməyə nəzarət protokolu – verilənlərin ötürülməsinə nəzarət edən protokol və İnternet Protocol yəni internet protokolu. 1980-ci ildə DNS yaradıldı. 1985-ci ildə ABŞ milli elm fonduna məxsus NSFNET – Milli elm fondu şəbəkəsi yaradıldı. Həmin ildə ilk dəfə olaraq 56 kb/saniyə sürətilə informasiya ötürülməsinin üsulu tapıldı. Növbəti ildə isə informasiya ötürülməsi üçün 1,5 Mb sürət əldə edildi. Lakin ilk illərdə bu sürəti qlobal olaraq hər yerdə deyil, yalnız laboratoriya daxilində tətbiq etmək olurdu.
Şəbəkə vasitəsilə kompüterlərdə olan çoxlu sayda sənədlərdən hamı eyni vaxtda istifadə edə bilməsi üçün 1989-1990-cı illərdə www sistemi yaradıldı. Tim Berner Li hiper mətnli sənədlər texnologiyasını yaratdı. İnternetin qloballaşması 1988-1989-cu illərə təsadüf edir. Bu illərdə Kanada, Fransa, Almaniya və 1992-ci ildə Böyük Britaniya və Latviya NSFNET vasitəsilə internetə qoşuldular. İnternet sözü isə ilk dəfə olaraq 1990-cı ildə istifadə olunmağa başlayıb. 1994-cü ildə ilk dəfə olaraq internetdən elektron kommersiya məqsədilə istifadəyə başlanılıb. Azərbaycanda isə internetdən ilk dəfə olaraq 1995-ci ildə istifadə olunmağa başlanılıb.
Rüstəm Cabbarov
Həyatı
Rüstəm Cabbarov 1979-cu ildə Özbəkistan Respublikasının Səmərqənd vilayətinin Urqut rayonunda anadan olmuşdur. 2003-cü ildə Özbəkistan Milli Universitetinin jurnalistika fakultəsində ali təhsilini başa vuraraq beynəlxalq jurnalistika ixtisasına yiyələnmişdir.
1998–2000-ci illərdə Özbəkistanın "Respublika" qəzetində müxbir kimi fəaliyyət göstərmişdir. 2000–2003-cü illərdə "Kənd həyatı" qəzetinin böyük redaktoru, 2003-cü ildən 2010-cu ilə qədər Özbəkistan Milli Xəbər Agentliyinin baş redaktorunun müavini vəzifəsini icra ermişdir. 2010–2016-cı illərdə isə "Darakcı" qəzetinin baş redaktorunun müavini, sonra isə baş redaktoru olmuşdur. Davamlı olaraq Özbəkistanın dərgi, qəzet və elektron mətbuatında ictimai-siyasi, iqtisadi, ədəbi-kulturoloji, tarixi-publisist mövzulara həsr olunmuş yazıları ilə çıxış edir.
Hazırda "Zamon Press" Nəşriyyat Evinin direktoru vəzifəsində calışır.
Yaradıcılığı
Rüstəm Cabbarov 20-dən cox bədii, publisistik və tərcümə kitabının müəllifidir. Şeirləri, hekayələri və publisistik məqalələri Azərbaycan, Özbəkistan, Hindistan və digər ölkələrdə cap olunmuşdur. O, dünyanın tanınmış klassiklərindən Gi de Mopassan, Edqar Po, Qabriel Qarsia Markesin əsərləri ilə yanaşı, Azərbaycan ədəbiyyatından Anar, Sabir Rüstəmxanlı, Vaqif Sultanlı, İlqar Fəhmi və başqa yazıcıların hekayə, povest və romanlarını özbək dilinə çevirərək cap etdirmişdir. Bununla yanaşı, o xeyli bədii, sənədli və animasiya filmlərinin scenari müəllifidir. Rüstəm Cabbarovun müəllifliyi ilə çəkilmiş "Vicdan" (2007), "Yoxsul adam" (2011), "Asragil" (2017) və "Namus" (2017) bədii filmləri Özbəkistan tamaşaçıları tərəfindən maraqla qarşılanmış, böyük şöhrət qazanmışdır. O, çağdaş özbək ədəbiyyatında daha çox detektiv əsərlər müəllifi kimi tanınır.
Rüstəm Cabbarovun detektiv mövzuda yazdığı "Kitabın arasındakı məktub" və "Xəyanətin kəsişməsi" povestləri Ədalət Məmmədovun tərcüməsində Azərbaycan dilində nəşr olunmuşdur.
Nadir Qasımov
Nadir Sadıq oğlu Qasımov — Azərbaycan Respublikasının Xalq rəssamı.
Həyat və yaradıcılığı
Qasımov Nadir Sadıq oğlu 1928-ci il may ayının 22-də Bakıda anadan olmuşdur. 1941–1946-cı illərdə Əzim Əzimzadə adına Bakı Rəssamlıq Məktəbində təhsil almışdır. 1947–1953-cü illərdə isə Sankt-Peterburqda İ.E.Repin adına Rəssamlıq Akademiyasında (İohansonun emalatxanasında) təhsilini davam etdirmişdir. 1953–1954-cü illərin beynəlxalq və respublika sərgilərində portret və mənzərə əsərləri uğurla nümayiş etdirilmişdir. Onların sırasında SSRİ Xalq artistləri Bülbülün və Mərziyyə Davudovanın, qocaman neft ustası Gülbala Əliyevin portretlərini göstərmək olar.
Rəssamın yaradıcılığında romantiklik ən çox bu səpkidən olan əsərlərdə duyulur. Bu növ rəngkarlıq nümunələrinə "Xəzərdə külək" (1991), "Dəniz coşur" (1975), "Xəzərin günəşi və küləyi" (1990), "Buludlu gün" (1991), "Dəniz və qayalar", "Xəzər dənizi" (1990) kimi əsərlərin adlarını çəkmək olar. "1990cı ildə Xəzər üzərində" adlı mənzərə əsərində 1990-cı ilin qanlı 20 Yanvar faciəsi əks etdirilmişdir. Bu əsər rəssamın mənzərə vasitəsilə xalqının faciəsini obrazlı şəkildə göstərmək istedadını üzə çıxarmışdır.
Rəssamın sevimli mövzusu təkcə Xəzər olmamışdır. Tez-tez Azərbaycanın kənd və rayonlarında yaradıcılıq səfərlərində olan rəssam təbiətlə yanaşı sadə əmək adamlarına, qadınların zəhmətinə qiymət vermiş, onlardan ilham almışdır. Elə bunun nəticəsində 1960-cı illərdə onun "Pambıq dağında", "Çəltik sahəsində", "Analar", "Lənkəran bazarı", "Rəfiqələr", "Yüksək dağlar", "Lalələr", "Bizim torpaq" tabloları meydana çıxmışdır.
1961-ci ildə R.Mustafayev adına Azərbaycan Dövlət İncəsənət Muzeyində təşkil olunan ilk fərdi sərgisində rəssamın qədim və müasir Çinə həsr etdiyi 50-yə yaxın mənzərə və portret işi nümayiş etdirilmişdir.
Nadir Qasımovun yaradıcılığı 1940-cı illərin sonundan 2000-ci ilə kimi davam edən yarım əsrdən çox bir dövrü əhatə etmişdir. Onun əsərləri dəfələrlə dünyanın 50-dən çox ölkəsində — ABŞ-də, Kanadada, Meksikada, Belçikada, Almaniyada, İtaliyada, İngiltərədə, Fransada, Misirdə, Yuqoslaviyada, Hindistanda, Livanda, Bolqarıstanda, Monqolustanda, Macarıstanda, Rumıniyada, Polşada, Çexoslovakiyada, Kubada, Türkiyədə nümayiş olunmuş və müxtəlif diplomlara və fəxri fərmanlara layiq görülmüşdür.
Rəssamın 100-ə yaxın əsəri Rusiyanın muzey kolleksiyalarında, MDB ölkələrinin muzeylərində, ABŞ, Belçika, Fransa, Almaniya, Türkiyə, İspaniya, Bolqarıstan, Yuqoslaviya, Çexoslovakiyanın muzeylərində, şəxsi kolleksiyalardadır.
Nadir Qasımov 1958–1969-cu illərdə Azərbaycan Rəssamlar İttifaqının İdarə Heyətinin üzvü, 1967–1969-cu illərdə Bakı Şəhər Sovetinin üç çağırış üzrə deputatı seçilmişdir. 1970–2000-ci illərdə İncəsənət Universitetində pedaqoji fəaliyyətlə məşğul olmuş, Boyakarlıq kafedrasının professoru olmuşdur.
Nadir Qasımov 2000-ci il mart ayının 10-da vəfat etmişdir.
İsudön
İsudön — Fransanın Endr departamentində şəhər.
İnsan beyni
İnsan beyni insanın sinir sisteminin mərkəzi orqanıdır və onurğa beyni ilə birlikdə mərkəzi sinir sistemini təşkil edir. Beyin uc beyin, beyin sapı və beyincikdən ibarətdir. O, bədənin əksər fəaliyyətlərinə nəzarət edir, duyğu orqanlarından aldığı məlumatları emal edir, inteqrasiya edir, əlaqələndirir və bədənin qalan hissəsinə göndərilən təlimatlarla bağlı qərarlar qəbul edir. Beyin başın kəllə sümükləri içərisində yerləşir və bu sümüklər onu qoruyur.
İnsan beyninin ən böyük hissəsi olan serebrum iki beyin yarımkürəsindən ibarətdir. Hər yarımkürənin ağ maddədən ibarət daxili nüvəsi və boz maddədən ibarət xarici səthi — beyin qabığı var. Beyin qabığının xarici təbəqəsi (neokorteks) və daxili təbəqəsi (allokorteks) var. Neokorteks altı neyron təbəqədən, allokorteksdə isə üç və ya dörd təbəqədən ibarətdir. Hər yarımkürə şərti olaraq dörd paya bölünür — alın payı, gicgah payı, təpə payı və ənsə payı. Alın payı özünü idarə etmə, planlaşdırma, əsaslandırma və mücərrəd düşüncə daxil olmaqla icra funksiyaları ilə əlaqələndirilir, ənsə payı isə görmə ilə bağlıdır. Hər bir payda kortikal sahələr sensor, motor və assosiasiya bölgələri kimi xüsusi funksiyalarla əlaqələndirilir. Sol və sağ yarımkürələrin forma və funksiya baxımından oxşar olmasına baxmayaraq, bəzi funksiyalar bir tərəflə əlaqələndirilir, məsələn, solda dil, sağda vizual-məkan qabiliyyəti. Yarımkürələr komissural sinir yolları ilə bağlanır, ən böyüyü korpus kallosumdur.
Serebrum beyin sapı ilə onurğa beyninə bağlanır. Beyin sapı orta beyindən, körpüdən və uzunsov beyindən ibarətdir. Beyincik beyin sapı ilə serebellar peduncles adlanan üç cüt sinir yolu ilə birləşir. Serebrumun içərisində serebrospinal mayenin istehsal olunduğu və dövr etdiyi dörd bir-birinə bağlı mədəcikdən ibarət olan mədəcik sistemi var. Beyin qabığının altında talamus, epitalamus, epifiz, hipotalamus, hipofiz vəzi və subtalamus daxil olmaqla bir neçə mühüm struktur var; limbik strukturlar, o cümlədən amiqdala və hipokampus; klaustrum, bazal qanqliyaların müxtəlif nüvələri; baza ön beyin strukturları və üç dairəvi orqanlar. Beynin hüceyrələrinə neyronlar və dəstəkləyici qlial hüceyrələr daxildir. Beyində 86 milyarddan çox neyron və az-çox ona bərabər sayda digər hüceyrələr var. Beynin fəaliyyəti neyronların qarşılıqlı əlaqəsi və onların sinir impulslarına cavab olaraq neyrotransmitterlərin sərbəst buraxılması ilə mümkün olur. Neyronlar sinir yolları, neyron sxemləri və mürəkkəb şəbəkə sistemləri yaratmaq üçün birləşirlər. Bütün dövrə neyrotransmissiya prosesi ilə idarə olunur.
Aleksandr Muravyov
Aleksandr Muravyov — 1912-ci il Fransa-Rusiya müharibəsinin və 1813–1814-cü illərdə rus ordusunun xarici yürüşlərinin iştirakçısı, Dekabristlər hərəkatının banilərindən biri, general-leytenant, senator.
Nəmləşdirici kameralar
Nəmləşdirici kamera - havanın nəmliyinin dəyişdirmək üçün istilik-nəmlik emalı qurğularıdır. Nəmləşdirici kameralarda hava axını bilavasitə püskürülən su ilə qarşılaşır, istilik-kütlə mübadiləsi nəticəsində hava «soyudulur-nəmləşdirilir», ya da «soyudulur-qurudulur», su isə kameranın dibliyinə axır və oradan soyuducu maşının buxarlandırıcısına vurulur. thumb|250px| Nəmləşdirici kamera Nəmləndirici kamera aşağıdakı konstruktiv elementlərdən ibarətdir:
1 - hava paylayıcı ;
2 - forsunkalı dikborular ;
3 - damcı tutan ;
4 - işlənmiş suyun yığılması üçün diblik (ləyən) ;
5 - püskürdülən suyun temperaturunu tənzimləyən üçgedişli qarışdırıcı-tənzimləyici klapan ;
7 - artıq suyu axıdan qurğu ;
8 - su səviyyəsini tənzimləyən üzgəcli (kürə şəkilli) klapan ;
9 - su təmizləyici filtr.
Kamerada forsunkalar iki cərgə dayaqlarda yerləşdirilir. Birinci cərgədə forsunkalar hava hərəkəti istiqamətində sıx, ikinci cərgədə isə hava hərəkətinə əks istiqamətində seyrək yerləşdirilir. Forsunkalarda suyun təzyiqi P>20 kPa olarsa, daha məhsuldar iş rejimi əldə edilir. Adətən nəmləşdirici kameralar iki formada hazırlanır və bir-birindən yalnız forsunkaların sayına görə fərqlənir. Kamerada həm izoentalpik, həm də politropik prosesləri aparmaq mümkündür. Kameranın en kəsiyinin istənilən nöqtəsində havanın hərəkət sürəti 3 m/san; aerodinamik müqavimət isə 160 kPa –dan çox olmamalıdır. Nəmləşdirici kameranın soyuqluğa görə məhsuldarlığını təyin etmək üçün kameranın istilik balansı tənliyi tərtib edilir: burada G_h - kameradan keçən hava miqdarı, kq/saat; W- forsunkalarla püskürülən su sərfi, kq/saat; C_{su} - suyun xüsusi istilik tutumu, kC/(kq ⁰C); I_b, I_s - emal edilən havanın başlanğıc və son entalpiyası, kC/kq; - suyun başlanğıc və son temperaturudur, ⁰C ; Sonra kameranın səpələnmə əmsalı hesablanır Kamerada gedən istilik-kütlə mübadiləsinin universal effektivlik əmsalı təyin edilir: burada  - quru termometrin göstəricilərinə əsasən başlanğıc və son temperaturudur, ⁰C ; burada  - yaş termometrin göstəricilərinə əsasən başlanğıc və son temperaturudur, ⁰C ; E_1 - əmsalı ona görə universal adlandırılır ki, bu əmsaldan kameralarda hava emalını təmin edən bütün proseslərin hesablanmasında istifadə etmək olur. İzoentalpik proseslər üçün effektivlik əmsalını aşağıdakı kimi hesablamaq olar: Nəmləşdirici kameradan çıxan havanın entalpiyası aşağıdakı düsturla hesablanır, (kC/kq): burada I_{gh} - başlanğıc temperaturda su səthində doymuş buxarın entalpiyası, kC/kq; a – gətirilmiş effektivlik əmsalıdır. Nəmləşdirici kameradan çıxan havanın temperaturası aşağıdakı düsturla hesablanır: burada \tau_{sb} - suyun başlanğıc temperaturudur, ⁰C. Professor Taliyev V.N. və dos. Altınova A. L. yuxarıda göstərilən göstərilən metodikadan istifadə edərək kameraların aşağıda göstərilən ardıcıllıqla hesablama üsulunu təklif etmişlər:
1.	  parametrlərinin məlum qiymətlərinə görə suyun başlanğıc temperaturu qəbul edilir.
2.	\tau_{sb} –nin məlum qiymətinə görə "I-d" diaqramından I_{gh} təyin edilir (bunun üçün izotermasını \phi = 100% əyrisini kəsənə qədər uzatmaq lazımdır).
3.	Gətirilmiş effektivlik əmsalı hesablanır:
4.	İzoentalpik effektivlik əmsalı E_a (4) düsturunun köməkliyi ilə hesablanır.
5.	E_a əmsalının tapılmış qiymətinə görə mövcud kataloqdan səpələnmə əmsalı B qəbul edilir.
6.	(6) düsturundan istifadə edərək suyun qəbul edilmiş başlanğıc temperaturunun düzgünlüyü yoxlanılır:
Əgər \tau_{sb} – nin hesablanmış və qəbul edilmiş qiymətləri uyğun gələrsə, hesablama qurtarır, əks təqdirdə - hesablama \tau_{sb} – nin yeni qiymətləri ilə təkrar olunur.
(2) düsturunun köməkliyi ilə su sərfi təyin edilir:
Kameranın bir forsunkasının məhsuldarlığı təyin edilir:
burada \eta - kamerada yerləşən forsunkaların sayıdır.
Fursunka qarşısında suyun təzyiqi, P_f (kPa) kataloqdan qəbul edilir.
Kameranın istilik balansı tənliyindən istifadə edərək suyun son temperaturu hesablanır:
Havanın soyudulmasına sərf edilən soyuq suyun miqdarı hesablanır:
burada \tau_{s.m} – soyuducu maşından gələn suyun temperaturudur.
Havanın adiabatik soyudulması və nəmləşdirilməsi prosesi üçün əvvəlcə effektivlik əmsalı hesablanır. Bundan sonra püskürülən suyun miqdarı W_{su}, bir forsunkanın məhsuldarlığı və forsunka qarşısında suyun təzyiqi təyin edilir.
Norveç–Yaponiya münasibətləri
thumb|1924–1928-ci illərdə Yaponiyanın Norveçdəki səfiri olmuş [[Matsuzo Naqay.]] Norveç–Yaponiya münasibətləri — Norveç ilə Yaponiya arasındakı mövcud ikitərəfli əlaqələr. 2016-cı ilin məlumatına görə Yaponiyada 424 Norveç vətəndaşı, Norveçdə isə 1123 Yaponiya vətəndaşı yaşayır. 2014-cü ildə Yaponiyadan Norveçi ziyarət edən turistlərin sayı 61.924 nəfər olmuşdur.
Haqqında
Norveçlə Yaponiya arasında ikitərəfli əlaqələr 1905-ci ilin noyabrında qurulub. Norveçlə Yaponiya arasında iqtisadi əlaqələrdə dəniz məhsulları, gəmiçilik və neft sənayesi ön plandadır. Ölkələr arasında tədqiqat və texnologiya arasında əməkdaşlıq müqavilələri də imzalanıb.
1999-cu ildən (2006-cı il istisna olmaqla) Norveç-Yaponiya ticarət münasibətlərində Yaponiya idxalında artım müşahidə olunur. Yaponiyanın Norveçə ixrac etdiyi əsas məhsullar motorlu nəqliyyat vasitələri (2016-cı ildə 43 %), dəmir və polad məhsulları (təxminən 14%) təşkil edir. Norveçin Yaponiyaya ixrac etdiyi məhdullar arasında isə balıq məhsulları (2016-cı ildə 44%), neft məhsulları (təxminən 20%) və qeyri-dəmir metalları (təxminən 8%) var.
2005-ci ildə Norveç-Yaponiya münasibətlərinin 100 illiyi münasibətilə hər iki ölkədə bəzi mədəni tədbirlər keçirilmişdir. 2005-ci ilin fevral ayında Sapporo Qış Festivalı zamanı Norveç parlamentinin (Stortinget) buzdan hazırlanmış heykəli quraşdırılmışdır.
Edvard Munk, Edvard Qriq və Henrik İbsen kimi norveçli sənətçilər Yaponiyada yaxşı tanınırlar. 2006-cı ildə İbsen ili zamanı Yaponiyada onun tamaşaları qoyulmuşdur. 2007-ci ildə Qriq ilində və 2013-cü ildə Munkun 150 illiyi də Yaponiyada bir sıra tədbirlərlə qeyd olunmuşdur.
Ziyarətlər
2005-ci ilin mayında Yaponiya imperatoru Akihito həyat yoldaşı ilə birlikdə münasibətlərin 100 illiyi münasibətilə Norveçi ziyarət etmişdir. Daha sonra 2008-ci ilin dekabrında xarici işlər naziri Hirofumi Nakasone Osloda olmuşdur. 2017-ci ildə Hamburqda baş tutan G20 sammitində hər iki ölkənin baş nazirləri dəniz hüququ və Arktika məsələləri haqqında müzakirə aparmaq üçün görüş keçirmişdirlər.
2001-ci ilin martında Norveç kralı V Harald və kraliçası Sonya Yaponiyanı ziyarət etmişdirlər. V Harald qeyri-rəsmi ziyarətləri də nəzərə alsaq, Yaponiyada 6 dəfə olmuşdur. Bunlardan əlavə, 2002-ci ilin yanvarında və 2004-cü ilin mayında xarici işlər naziri Yan Petersen, 2003-cü ilin mayında baş nazir Kyell Bondevik, 2007-ci ilin oktyabrında xarici işlər naziri Yonas Qar Störe, 2012-ci ilin noyabrında baş nazie Yens Stoltenberq, 2016-cı ilin oktyabrında xarici işlər naziri Borqe Brende, 2018-ci ilin fevralında baş nazir Erna Solberq Yaponiyanı ziyarət etmişdir. Solberq ziyarəti zamanı baş nazir Şinzo Abe ilə görüşmüşdür.
Svetlana Luzanova
Svetlana Luzanova (29 iyun 1977) — Belarusu təmsil edən bədii gimnast.
Karyerası
Svetlana Luzanova Belarusu 1996-cı ildə Atlanta şəhərində baş tutan XXVI Yay Olimpiya Oyunlarında təmsil edib və qrup turnirində 6-cı pillənin sahibi olub.
NGC 6346
NGC 6346, Yeni Baş Kataloqda qeydə alınmış qalaktikadır. Göy üzündə Əjdaha bürcü istiqamətində yerləşir. E2 tipli. tərəfindən ildə  ölçülü  vasitəsilə kəşf edilmişdir.
Diktema
Yaradılış tarixi
Diktem konsepsiyası 20-ci əsrin ortalarında Cenevrə məktəbindən Ferdinand de Saussure tərəfindən təsvir edilən dilin kommunikativ vahidləri haqqında elmi müzakirə ilə əlaqədar olaraq Mark Blok, həmçinin professor Aleksandr Smirnitski tərəfindən irəli sürülmüşdür. Professor Blox öz növbəsində diqqətdən kənarda qalan dil vahidlərinin səviyyəsini, yəni fonem və morfemin səviyyələrini nəzərdən keçirdi və ona "sərhədləri bulanıq olan strukturların üçüncü inteqral səviyyəsini" - sintaksisi əlavə etdi. Beləliklə, Dionisiy Traks tərəfindən morfologiya və Apolloniy Diskol tərəfindən sintaksis yaradıldıqdan sonra dikteme izolyasiyası qrammatika tarixində daha bir əsas mərhələni təmsil edir.
Struktur
Düzgün genişlənmiş monoloq yazılı mətndə diktem adətən abzasla, dialoq nitqində isə diktem adətən replika ilə təmsil olunur. Diktemdə linqvistik ifadənin inteqrativ vahidi kimi dörd əsas funksional əhəmiyyətli cəhət fərqləndirilir: adlandırma, predikasiya, tematikləşdirmə və stilizasiya.
Qalina Malaşenko
Qalina Malaşenko (1 mart 1980) — Belarusu təmsil edən bədii gimnast.
Karyerası
Qalina Malaşenko Belarusu 1996-cı ildə Atlanta şəhərində baş tutan XXVI Yay Olimpiya Oyunlarında təmsil edib və qrup turnirində 6-cı pillənin sahibi olub.
Massimiliano Nəri
Massimiliano Nəri (14 iyun 1977, Neapol, İtaliya) — italiyalı model.
Həyatı
Massimiliano Nəri 14 iyun 1977-cu ildə İtaliyanın Neapol şəhərində anadan olub.
Temperaturun mütləq sıfırı
Temperaturun mütləq sıfırı — Kainatdakı fiziki cismin temperaturunun minimal həddi. Mütləq sıfır mütləq temperatur. Mütləq sıfır Kelvin şkalası kimi mütləq temperatur şkalası üçün istinad nöqtəsi kimi xidmət edir. 1954-cü ildə X Çəkilər və ölçülər üzrə Baş Konfrans termodinamik temperatur şkalasını temperaturu 273,16 K (0.01 °C dərəcəsinə uyğun olan) kimi qəbul edilən bir sabit nöqtə ilə qurur — suyun üçlü nöqtəsi ilə. Buna görə də mütləq sıfıra Selsi şkalası ilə −273,15 °C və ya Farenheyt şkalası ilə −459,67 °F və ya 0 Kelvin uyğundur.